Številka: 10025-51/2025-2611

Datum: 28. 5. 2025

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1; v nadaljnjem besedilu: ZJU) Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, objavlja javni natečaj za zasedbo uradniškega delovnega mesta

**Podsekretar v Sektorju za razvoj storitev in programov na Direktoratu za socialne zadeve (šifra DM 14161)**

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja),
* najmanj 6 let delovnih izkušenj,
* strokovni izpit iz upravnega postopka druge stopnje (če ga kandidat nima, ga mora opraviti najkasneje v treh mesecih od sklenitve delovnega razmerja),
* usposabljanje za imenovanje v naziv (če ga kandidat nima, ga mora opraviti naknadno),
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo, opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja.

Delovno področje:

* neposredna pomoč pri vodenju strokovnih nalog s področja evropskih skladov,
* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v najzahtevnejših projektnih skupinah vezanih na delovno področje, tako v okviru ministrstva kot z drugimi institucijami,
* opravljanje drugih nalog podobne zahtevnosti.

Na delovnem mestu se bodo opravljale naloge z vsebinskega področja Sektorja za socialne zadeve. Izbran kandidat bo v okviru svojih nalog zagotavljal pomoč pri vodenju strokovnih nalog na delu delovnega področja ministrstva oziroma notranje organizacijske enote, samostojno oblikoval sistemske rešitve ter druga najzahtevnejša gradiva, v okviru svojih nalog bo pokrival področje ukrepov, ki so na področju socialnega varstva financirani iz proračunskih in kohezijskih sredstev in bo skrbel za komplementarnost ukrepov, vsebinsko načrtoval projekte in pripravljal ter izvajal javne razpise, izvajal skrbniške naloge z izbranimi izvajalci ter sodeloval pri načrtovanju različnih ukrepov na področju sektorja.

Prijava mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven izobrazbe, smer ter datum zaključka izobraževanja, pridobljen strokovni naziv in izobraževalna ustanova,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela),
3. izjavo o opravljenem obveznem usposabljanju za imenovanje v naziv (če ga je kandidat opravil),
4. izjavo o opravljenem strokovnem izpitu iz upravnega postopka (če ga je kandidat opravil),
5. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo kandidata, da za namen tega natečajnega postopka dovoljuje organu, ki objavlja javni natečaj, pridobitev podatkov iz uradne evidence.

Zaželeno je, da prijava vsebuje izpolnjen **obrazec iz priloge** ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo na delovnem mestu podsekretar opravljal v uradniškem nazivu podsekretar, z možnostjo napredovanja v višji naziv sekretar.

Z izbranim kandidatom bo sklenjeno delovno razmerje za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal v poslovnih prostorih Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana.

V izbirni postopek se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne uvrstijo kandidati, ki ne izpolnjujejo natečajnih pogojev.

Kandidat vloži prijavo v pisni obliki, ki jo pošlje v zaprti ovojnici **z označbo** »za javni natečaj za prosto delovno mesto podsekretar v Sektorju za razvoj storitev in programov (šifra DM 14161)**«**, in sicer **v roku 8 dni** po objavi na spletišču državne uprave GOV.SI ter na Zavodu Republike Slovenije za zaposlovanje, **na naslov**: Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana. Za pisno obliko prijave se šteje tudi elektronska oblika, poslana **na elektronski naslov**: [gp.mddsz@gov.si](mailto:gp.mddsz@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri oziroma neizbiri pisno obveščeni predvidoma v roku 90 dni po opravljeni izbiri po elektronski pošti na elektronski naslov za vročanje, naveden v prijavi. Obvestilo o končanem postopku javnega natečaja z navedbo, da je bil v natečajnem postopku izbran kandidat, oziroma obvestilo o neuspelem javnem natečaju bo objavljeno na spletišču državne uprave GOV.SI.

Dokumenti v tem postopku javnega natečaja se bodo prijavljenim kandidatom vročali v elektronski obliki na naslov varnega elektronskega predala ali drugega elektronskega predala, iz katerega bodo poslali vlogo, oziroma na elektronski naslov, ki ga bodo v vlogi izrecno navedli za vročanje. Vročitev v drug elektronski predal, ki ni varen, se bo opravila s predhodno telefonsko potrditvijo. Če kandidat ne sporoči telefonske številke mobilnega telefona, se vročitev opravi tako, da se dokument pošlje na elektronski naslov, naveden v vlogi.

Če vročitve dokumenta ne bo mogoče opraviti v elektronski obliki ali če bo kandidat želel vročitev dokumentov v fizični obliki, se bodo le-ti vročali v fizični obliki.

Informacije o izvedbi javnega natečaja dobite pri Nini Jurgec na tel. št. (01) 369 7764, o  delovnem področju pa pri Barbari Goričan na tel. št. (01) 369 7722.

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Luka Mesec

minister

Po pooblastilu:

Natalija Pogorevc

generalna sekretarka